Rozalinda (palydovas)
Rozalinda (angl. Rosalind) arba Uranas XIII – gamtinis Urano palydovas. 1986 m. sausio 13 d. atrastas iš erdvėlaivio Voyager 2, skriejusio pro Uraną, darytų nuotraukų. Iš karto po atradimo suteiktas laikinas S/1986 U 4 pavadinimas. Vėliau pavadintas Dukės dukters vardu iš Viljamo Šekspyro pjesės „Kaip jums patinka“. Išskyrus palydovo dydį ir orbitą daugiau nieko nežinoma. Dauguma charakteristikų suskaičiuotos teoriškai.